Jim Gottfridsson
Jim Gottfridsson (Ystad, 2. rujna 1992.) je švedski rukometaš i reprezentativac koji trenutno igra kao srednji vanjski za njemački klub SG Flensburg-Handewitt. Profesionalnu karijeru započeo je 2010. godine u rodnom Ystadu, igravši isprva za IFK Ystad, a onda i za gradske rivale, Ystads IF. Od 2013. godine igra u Flensburgu. 

Za švedsku reprezentaciju nastupao je od još od juniorskih razina; na Svjetskom juniorskom prvenstvu 2011., gdje je Švedska osvojila treće mjesto, Gottfridsson je bio najbolji strijelac turnira s 58 golova. Za seniorsku reprezentaciju debitirao je 2012. godine te je sudjelovao na nekoliko međunarodnih natjecanja, prvo među kojima su bile Olimpijske igre 2016. godine u Riju de Janeiru. Na EHF Euru 2018. proglašen je za najboljeg igrača turnira. 

Švedski rukometaši